22/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio para o levantamento de actas previas e pagamento dos depósitos previos

RESOLUCIÓN do 12 de novembro de 2012, do Servizo Provincial da Coruña, dependente da Axencia Galega de Infraestruturas, pola que se sinala a data para o levantamento das actas previas á ocupación –trámite de urxencia–, e pagamento dos depósitos previos, para a expropiación dos bens e dereitos afectados polo modificado n.° 1 do proxecto de trazado e construción de mellora da estrada AC-303, Oleiros (AC-550) - Corrubedo, no concello de Riveira, de clave AC/09/257.01. M1 O artigo 28 do vixente Estatuto de Autonomía de Galicia establece no seu apartado 2.° a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. As obras reseñadas no encabezamento da presente resolución atópanse incluídas no programa de obras a realizar con cargo ó programa 512-B, construción, conservación e explotación de estradas. Con data 22 de outubro de 2012, procédese a aprobación do modificado núm 1 do proxecto de trazado e construción de mellora da estrada AC-303, Oleiros (AC-550) - Corrubedo, no concello de Riveira, de clave AC/09/257.01. M1, pola directora da Axencia Galega de Infraestruturas por delegación do conselleiro de Medio Ambiente, Territorio e Infraestruturas. Con data 20 de abril de 2011, a Xunta de Galicia, procedeu a declaración de utilidade pública e urxente ocupación dos bens e dereitos necesarios a efectos de expropiación para as mencionadas obras por decreto 80/2011, publicado no D. O. G. n.° 93 de data 13 de maio de 2011. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do Regulamento para a súa aplicación, este Servizo no uso das facultades que Ile confire o artigo 98 da mencionada Lei, resolveu convocar ós titulares de bens e dereitos afectados, para que comparezan no lugar, data e hora que se citan para proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar das fincas se o consideran necesario. Lugar: Casa do Concello de Riveira (praza do Concello, s/n) Día: 10 de decembro de 2012. Horario: de 10.30 horas a 12.30 horas Rosemarie Malvarez Corban, Adriana Marina Ashqui Juanilla a Seminario Maior de Santiago e outros. A relación de titulares cos bens e dereitos afectados, así como os planos parcelarios correspondentes, estarán expostos no Concello de Riveira e no Servizo Provincial da Coruña (rúa Vicente Ferrer, núm 2-8.ª - 15071 A Coruña). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e último recibo da contribución, podendo acompañarse, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da lei de expropiación forzosa, ábrese información pública durante o prazo de 15 días hábiles, contados a partir do seguinte ó da publicación desta resolución no Diario Oficial de Galicia, e ata o momento do levantamento das actas previas á ocupación correspondente, a fin de que os interesados poidan formular por escrito, ante este Servizo Provincial da Coruña, as alegacións que estimen pertinentes ó obxecto de emendar posibles erros padecidos ó relacionar os bens afectados pola urxente ocupación. En cumprimento do disposto no artigo 49 do Regulamento da Lei de expropiación forzosa, do 26 de abril de 1957, este servizo resolveu tamén proceder a efectuar o pagamento dos depósitos previos e indemnizacións por rápida ocupación correspondentes, a expedientes de expropiación forzosa instruídos para o concello de Riveira, con motivo das obras de referencia, o cal terá lugar: Lugar: Casa do Concello de Riveira (praza do Concello, s/n) Día: 20 de decembro de 2012. Horario: de 10.00 horas a 11.00 horas Rosemarie Malvarez Corban, Adriana Marina Ashqui Juanilla a Seminario Maior de Santiago e outros. O pago efectuaráse na Casa Consistorial do Concello arriba indicado polo pagador e en presencia do representante da Administración e do alcalde e secretario do citado Concello. O que se fai público para xeral coñecemento, advertindo aos interesados que o pago fárase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do Concello. A Coruña, a 12 de novembro de 2012. O xefe do Servizo Provincial Asdo.: Antonio López Blanco